Държавен вестник, бр. 82, 2015 г., стр. 9

БРОЙ  82	
Д Ъ Р Ж А В Е Н  В Е С Т Н И К 	
СТР.  9  
2. сигнално-охранителни системи;
3. системи за откриване и регистриране на 
неправомерно внасяне или изнасяне на пред-
мети и вещества;
4. системи за контрол на достъпа, включи-
телно автоматизирани пропускателни системи;
5. физически бариери и системи за забавя-
не на неправомерното проникване на лица и 
превозни средства;
6. системи за комуникация между отделните 
звена и лица от персонала по физическа защита.
(2) Системите по ал. 1 се разполагат по 
начин и на място, осигуряващи изпълнението 
на функциите им, и се осигуряват с необ-
ходимото им работно, резервно и аварийно 
електрозахранване, гарантиращо непрекъснат 
режим на работа.
Чл. 18. Системите за наблюдение трябва 
да осигуряват възможност за определяне на 
характера и степента на опасност от неправо-
мерни посегателства, открити и регистрирани 
от сигнално-охранителните системи, по всяко 
време на денонощието, независимо от метео-
рологичните условия.
Чл. 19. (1) Сигнално-охранителните системи 
по границите и във вътрешността на защи-
тените зони трябва да регистрират по време 
и място всяко неправомерно проникване и 
придвижване на лица или превозни средства.
(2) В случаите, когато стени на сгради са 
част от инженерно-техническите съоръжения 
за охрана по границите на дадена зона, те не 
трябва да намаляват общата функционалност 
на системите за физическа защита.
(3) Отказът на отделен компонент от сиг­
нално-охранителната система да изпълнява 
функциите си не трябва да води до нарушава-
не работоспособността на цялата система за 
физическа защита.
(4) Сигнално-охранителните системи по 
периметъра на защитената зона на ядрено 
съоръжение задължително се дублират, като 
двете системи са независими една от друга и 
се основават на различен физически принцип 
на действие.
Чл. 20. Системите за откриване и регистри-
ране на неправомерно внасяне или изнасяне 
на предмети и вещества трябва да осигуряват 
възможност за откриване на радиоактивни 
вещества, ядрени материали, оръжия, боепри-
паси, експлозиви, метали и други вещества и 
предмети, които могат да послужат за извърш-
ване на противозаконно отнемане или саботаж. 
Чл. 21. Автоматизираните пропускателни 
системи трябва да отговарят на следните ус-
ловия:
1. да не допускат преминаването на лица 
или превозни средства без наличието на съ-
ответния пропуск;
2. да регистрират и съхраняват информа-
ция за преминалите през тях лица и превозни 
средства по време и място;
3. да сигнализират персонала по физическа 
защита за всеки опит за неправомерно пре-
минаване през тях.
Чл. 22. Системите за комуникация трябва 
да осигуряват възможност за бърз и сигурен 
обмен на информация:
1. между отделните звена и лица от пер-
сонала по физическа защита – при нормални 
условия и извънредни ситуации;
2. между персонала по физическа защита 
и външни помощни сили – при извънредни 
ситуации;
3. между персонала по физическа защита 
и останалия персонал на лицензианта или 
титуляря на разрешение.
Чл. 23. (1) Работоспособността на всеки 
компонент от техническите системи за сигур-
ност се проверява периодично посредством 
провеждане на функционални изпитвания на 
отделните елементи и на системата като цяло.
(2) Периодичността на проверките по ал. 1 
се определя в съответствие с техническите 
изисквания към компонентите и съобразно 
значимостта на компонента или системата по 
отношение на работоспособността на системата 
за физическа защита.
(3) Освен в случаите по ал. 2 проверки се 
извършват и при подмяна на компоненти от 
техническите системи за сигурност, както 
и при изменения в конструкцията или във 
функциите им.
Г л а в а  т р е т а
ФИЗИЧЕСКА ЗАЩИТА НА ЯДРЕНИТЕ СЪ-
ОРЪЖЕНИЯ И НА ЯДРЕНИЯ МАТЕРИАЛ
Раздел I
Общи изисквания
Чл. 24. (1) За целите на физическата защита 
ядреният материал се категоризира съгласно 
приложение № 1 в зависимост от неговия вид, 
форма и количество.
(2) Допуска се намаляване на категорията 
на облъчен ядрен материал с една степен 
спрямо категорията му преди облъчване-
то, при условие че мощността на дозата на 
лъчението от него превишава 1 Gy/h на  
1 m разстояние без защита.
Чл. 25. (1) Нивото на физическа защита 
на ядрените съоръжения и на ядрения мате-
риал се определя от категорията по чл. 24 и 
от проектната заплаха, определена съгласно 
раздел VI.
(2) При промени в проектната заплаха 
нивото на физическа защита може да се про-
меня независимо от категорията на ядрения 
материал.
(3) При определяне нивата на физическа 
защита на ядрено съоръжение, разположено 
в няколко сгради, се допуска определяне на 
различни нива на физическа защита за раз-
личните сгради или групи от сгради в зави-
симост от местоположението и категорията 
на ядрения материал.